ર્ડા. જયન્ત ઉપેરીયાએ વધુ માહીતી આપતા જણાવ્યુ હતુ કે હાલમાં 125 દર્દીઓ ડાયાલીસીસ સુવિધા મેળવી રહ્યા છે અને ડાયાલીસીસ સેન્ટરમાં કુલ 11 ડાયાલીસીસ મશીન કાર્યરત છે અને 20 મશીનની સુવિધા માટે પ્રયાસ થઇ રહ્યા છે. અત્યારે ત્રણ - ત્રણ ચાર - ચાર શીફ્ટમાં ડાયાલીસી કરવામાં આવી રહ્યુ છે ડાયાલીસીસ મશીનની સંખ્યા વધતા દર્દીઓની અનૂકૂળતા પણ સચવાશે અને દર્દીના વીકલી સીટીંગમાં ફેરફાર ન થતા આયુષ્ય પણ લંબાવી શકાશે. તેમણે ઉમેર્યુ હતુ કે સીમ્બાયોસીસ હેલ્થકેર ફાઉન્ડેશન ધ્વારા મુવેબલ કીડની ડાયાલીસીસ મશીનની સુવિધા માટે પણ તજવીજ હાથ ધરાઇ છે. હલન ચલન ન કરી શકતા દર્દીઅો માટે તે આર્શીવાદ રૂપ બની રહેશે. ડાયાલીસીસ સેન્ટર શીફ્ટ થવાથી સૌથી મોટો ફાયદો એ થશે કે ફીઝીશ્યન, ગાયનેક, કન્સલ્ટન્ટ, લેબોરેટરી સહિતની તમામ ઇમરજન્સી સેવાઓ એક ફ્લોર પર મળી રહેશે અને ડાયાલીસીસ દરમિયાન દર્દીના તમામ ડેટાનુ દર કલાકે કોમ્પ્યુરાઇઝડ મોનીટરીંગ થઇ શકશે.